CELEX: 62018TN0185
Language: hr
Date: 2018-03-14 00:00:00
Title: Predmet T-185/18: Tužba podnesena 14. ožujka 2018. – Lucchini protiv Komisije

7.5.2018   
            
            
               HR
            
            
               Službeni list Europske unije
            
            
               C 161/70
            
         Tužba podnesena 14. ožujka 2018. – Lucchini protiv Komisije
   (Predmet T-185/18)
   (2018/C 161/88)
   Jezik postupka: talijanski
   
      Stranke
   
   
      Tužitelj: Lucchini SpA (Livorno, Italija) (zastupnik: G. Belotti, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               s obzirom na povrede utvrđene u presudama Suda zbog kojih je poništena Odluka Komisije C (2009) 7492 final od 30. rujna 2009. o povredi članka 65. UEZ-a (predmet COMP/37.956 – betonsko-armaturne šipke – ponovno donošenje), poništi Komisijinu odluku o odbijanju sadržanu u dopisu od 17. siječnja 2018. i Komisiji istodobno naloži da tužitelju vrati iznos novčane kazne koja mu je nezakonito izrečena i koju je platio zajedno sa dospjelim kamatama.
            
         
               —
            
            
               poništi Komisijinu odluku o odbijanju sadržanu u dopisu od 9. ožujka 2018. i Komisiji naloži da tužitelju dopusti sudjelovanje u postupku COMP/37.956, koji Komisija mora preotvoriti kako bi postupila u skladu s presudama.
            
         
               —
            
            
               podredno, tužitelju dosudi naknadu štete u iznosu od najmanje 10 milijuna eura ili drugom iznosu koji će biti određen u tijeku postupka ili iznosu koji će Opći sud smatrati pravičnim kako bi se na odgovarajući način sankcionirala utvrđena povreda članka 41. Povelje.
            
         
      Tužbeni razlozi i glavni argumenti
   
   Tužitelj podsjeća da je Sud poništio Odluku Komisije C (2009) 7492 od 30. rujna 2009. o povredi članka 65. UEZ-a (predmet COMP/37.956 – betonsko-armaturne šipke) (1) i pojašnjava da je unatoč nalogu sadržanom u toj odluci o poništenju tuženik odbio vratiti plaćenu novčanu kaznu i pozvati tužitelja da intervenira u upravni postupak koji je u međuvremenu preotvoren.
   U prilog svojoj tužbi, tužitelj ističe dva tužbena razloga.
   
               1.
            
            
               Povreda članaka 10. do 14. Uredbe Komisije (EZ) br. 773/2004 od 7. travnja 2004. o postupcima koje Komisija vodi na temelju članaka 81. i 82. Ugovora o EZ-u (tekst značajan za EGP) (2), osobito tužiteljeva prava na postupak kojim se poštuju pravna pravila i prvenstveno njegova prava obrane.
               
                           —
                        
                        
                           U tom pogledu ističe da sudjelovanje država članica na raspravama nije samo formalnost s obzirom na to da su tijela nadležna za tržišno natjecanje dio odbora s kojima se Komisija mora savjetovati prije donošenja bilo kakve odluke. Navedena tijela nadležna za tržišno natjecanje uvijek moraju sudjelovati na plenarnim saslušanjima, to jest u ključnoj fazi u kojoj u okviru kontradiktorne rasprave poduzetnici usredotočuju svoje obrambene napore protiv Komisijine optužbe.
                        
                     
         
               2.
            
            
               Povreda članka 41. Povelje Europske unije o temeljnim pravima, osobito prava na dobru upravu.
            
         
      (1)  Feralpi/Komisija, C-85/15 P (EU:C:2017:709); spojeni predmeti C-86/15 P, Ferriera Valsabbia/Komisija, C-87/15 P, Alfa Acciai/Komisija (EU:C:2017:717), C-88/15, Ferriere Nord/Komisija (EU:C:2017:716) i C-89/15 P, Riva Fire (EU:C:2017:713)
   
      (2)  SL 2004., L 123, str. 18. (SL, posebno izdanje na hrvatskom jeziku, poglavlje 8., svezak 1., str. 298.)